मूँछों के सभी प्रकार, सभी तरह के लोगों के ऊपर सूट नहीं होते हैं। आपके चेहरे के बाल किस तरह से बढ़ते हैं और ये कहाँ पर सबसे ज्यादा घने हैं, इसके ऊपर ध्यान दें। अगर आपके आपके मुंह के साइड्स पर मोटे, घने हैं, तो उनके ऊपर फू-मंचू (fu-machu, मूँछों की एक स्टाइल) बनाने का कोई मतलब नहीं। आपकी मूँछें कैसी दिख सकती हैं, ये देखने के लिए, फोटोशॉप (Photoshop) में अपनी किसी पिक्चर को एडिट करके देखें। आप अपने फ्रेंड्स और फैमिली से भी पूछ सकते हैं, कि उन्हें क्या लगता है कि आप कैसे दिखने वाले हैं। अगर आप इसमें से कुछ नहीं कर सकते हैं, तो फिर आईने में देखें और खुद को अपनी पसंद की मूँछों में सोचकर देखें। मूँछों की छोटी स्टाइल, बहुत घने, मोटे और काले बालों वाले पुरुषों के लिए अच्छी हुआ करती हैं। क्योंकि स्टाइल और बाल छोटे होंगे, इसलिए इस तरह की स्टाइल्स मोटे और घने बालों को ज्यादा अच्छी तरह से दिखाएंगी। इनमें से किसी भी मूँछों की छोटी स्टाइल को ट्राइ करके देखें:   पेंसिल (pencil): अक्षय कुमार, नवाजुद्दीन सिद्दीकी, जैसे कई दूसरे हीरो के द्वारा अपनी कई मूवीज के लिए प्रसिद्ध रूप से बनाई गई, एक पेंसिल मूंछ ऐसी दिखती है, जैसे आपने अपनी होंठ के ऊपर मेक-अप पेंसिल का इस्तेमाल करके एक पतली सी लाइन बना रखी है। इसे बनाने के लिए, अपनी अपर लिप लाइन को ट्रिमर से फॉलो करें, साथ में आराम से अपनी नाक और अपने होंठ के बीच के बाल निकालते जाएँ, जब तक कि केवल एक पतली लाइन न रह जाए। इस मूंछ को आपकी अपर लिप के कोने पर या उससे आगे खत्म होना चाहिए।   फू-मंचू (fu manchu): इस क्लासिक स्टाइल में अपर लिप से स्टार्ट होती हुई एक स्लिम पेंसिल-की तरह मूंछ होती है, लेकिन ये आपके चेहरे के साइड में तब तक बढ़ती जाती है, जब तक कि ये आपके जबड़े के नीचे तक न पहुँच जाए और कभी-कभी तो ये कुछ प्राचीन चाइनीज फिलॉसफर्स की तरह, और नीचे तक भी चली जाती है। थोड़ी सी झाड़ीदार और चौड़ी, इसी तरह की बेसिक मूंछ के शेप को "हॉर्स्शू (horseshoe)" के रूप में जाना जाता है, जिसे विंग कमांडर अभिनंदन ने अपनाया है।   बॉक्सकार (boxcar): बॉक्सकार एक सिम्पल मूंछ है, लेकिन ये आपके होंठ के कोने पर पहुँचने से जरा पहले खत्म हो जाती है। इसे बनाने के लिए, अपनी मूँछों को रहने दें, बस अपने होंठ के कोनों पर एक पर्पेंडीकुलर (लम्बवत) लाइन ट्रिम कर लें, ताकि आपके बाल उसके ठीक पहले खत्म हो जाएँ। इसे एक परफेक्ट रेक्टेंगल की तरह नजर आना चाहिए। बहुत ज्यादा छोटी भी मत कर लें, नहीं तो आपकी मूँछें, चार्ली चैप्लिन और हिटलर के द्वारा अपनाई हुई टूथब्रश मूँछों की तरह बन जाएंगी। अगर आप घनी, भरी हुई मूँछें बनाना चाहते हैं, तो ये आमतौर पर ऐसे स्ट्रेट बालों के ऊपर काम करती है, जो जरा घने भी हों। विशेषतौर से पतले बाल लंबे बढ़ेंगे, लेकिन ये "घनी" नहीं होंगी और शायद ये वालरस के टस्क (वालरस नाम के जानवर के बाहर निकले हुए दांतों) की तरह नजर आएंगी (जो बहुत अजीब लगेगा)। अगर आपके बाल इस स्टाइल के लिए सही हैं, तो फिर इन दी हुई लंबी मूँछों को ट्राइ करके देखें:   इंग्लिश (English), इम्पीरियल (Imperial) या हैंडलबार (Handlebar): एक इंग्लिश-स्टाइल मूँछें, आपको ऐसा दिखा सकती हैं, जैसे कि आप अभी विक्टोरियन-नॉवेल से निकले हैं। इस तरह की मूँछें बनाने के लिए, आपको अपनी मूँछों को अपने मुंह के कोने पर ट्रिम करना छोड़ना होगा और उसे एक पॉइंट तक आगे बढ़ने देना होगा। फिर, कोने पर मौजूद लंबे बालों को एक मस्टैश वेक्स (मूँछों के वेक्स) की मदद से कर्ल करना होगा।   वालरस (Walrus): वालरस टाइप की मूँछें ऐसे लोगों के लिए अच्छी होती हैं, जो ज़्यादातर बाहर रहा करते हैं। थियडोर रूजवेल्ट के बारे में सोचें। वालरस मूँछें बढ़ाने के लिए, कुछ भी मत करें, केवल अपने गालों को शेव करें और अपनी मूँछों को छोड़ दें। जब तक कि आपको खुद ही अजीब लगना शुरू न हो जाए (जो कि बहुत जल्द होगा), तब तक ट्रिम न करें। ये बिगिनर्स के लिए नहीं है।   सेलेक (Selleck): टॉम सेलेक नाम की टीवी पर्सनालिटी के बारे में सुना होगा, इस तरह की मूँछों की कुछ जगहों पर "पॉर्नस्टार" की तरह जाना जाता है। इसे भी वालरस की तरह, कोनों पर नीचे की तरफ पॉइंट करके शेप किया जाता है, सेलेक होंठ से लेकर नाक तक पूरी होती है, लेकिन इसे होंठों पर लटकने से रोकने के लिए ट्रिम किया जाता है। मूँछों की स्टाइल को कुछ अजीब, मजेदार नाम देना बहुत अच्छा लगता है, लेकिन इस मामले की सच्चाई ये है कि मूंछें बढ़ाना काफी हद तक आपके बियर्ड ट्रिमर के साथ आईने के सामने खड़े होकर कुछ क्रिएटिव करने के बारे में है। अगर ये आपको अच्छा लगे, तो इसमें कुछ गलत नहीं। अब अगली बार जब भी आप शेव करें, तो आपके लिए क्या अच्छा लगता है, ये जानने के लिए इन्हें कम्बाइन करके देखें। आप जब चाहें तब उसे शेव कर सकते हैं।  गोटी (Goatees) या सर्कल बियर्ड्स (circle beards), ये बेसिकली फू मंचू या हैंडलबार मूँछें हैं, जो आपकी ठुड्डी पर जुड़ती हैं। केवल अपने गालों को और अपनी गर्दन के नीचे शेव करें।  मटन चोप्स (Mutton chops) मूंछों से सीधे जुड़े होने के कारण आपको सिविल वॉर वाइब देती हैं, जैसे आप अभी किसी फोटोग्राफ से या ब्रूकलिन से बाहर निकले हैं।  अगर आप अपने काम से बाहर निकले एक्टर की तरह दिखना चाहते हैं, तो कुछ डीप-सेट फाइव ओ क्लॉक शैडो और पैच के साथ में एक स्ट्रेट मस्टैश ट्राइ करके देखें। हालांकि कुछ मूँछों के बारे में जानकारी रखने वाले लोग, ट्रिम करने के गुणों के बारे में बहस करते हैं, आपकी मूँछों को बीच-बीच में ट्रिम करते रहने की जरूरत होती है। कुछ मूँछों के लिए ये जरा ज्यादा मेहनत की जरूरत पड़ती है। लेकिन अगर आप एक अच्छी ग्रोथ वाली मूँछों को लंबे समय तक बनाए रखना चाहते हैं, तो शायद वॉशिंग, वेक्सिंग, कोंबिंग, ट्रिमिंग या शेविंग का एक कोंबिनेशन आपके हर रोज के नियम का एक हिस्सा होना चाहिए। आपकी मूँछों के अनुसार, उन्हें हफ्ते में एक बार, एक मूँछों वाली कैंची से काट लें। हफ्ते भर ट्रिमिंग के एक महीने के बाद, आपको खुद ही इस बात का अंदाजा मिल जाएगा कि हर बार ट्रिम करते समय आपके चेहरे के बाल किस तरह से काटने चाहिए। हर सुबह उठने के बाद और रात में सोने के पहले अपने चेहरे को एक नेचुरल फोमिंग क्लींजर से धोने की कोशिश करें। ये इसे साफ रखेगा और इसे ब्रश करने और वैक्सिंग के लिए तैयार करेगा। अपने चेहरे पर किसी भी तरह के बाल रखना, आपके शरीर के नेचुरल ऑइल्स और गंदगी को आपकी त्वचा के सामने जमा करके रख सकता है, जिसकी वजह से कुछ पुरुषों में मुहाँसे की समस्या जन्म ले लेती है। अपनी त्वचा को हैल्दी बनाए रखने के लिए, अपने फेशियल हेयर को साफ और अच्छे से ग्रूम किया हुआ रखना बहुत जरूरी होता है। कुछ तरह की मूँछों की स्टाइल में जरा सी ट्रेनिंग की और काफी सारे वेक्स की जरूरत होती है, जबकि दूसरे को कंघी की मदद से भी अपनी जगह पर बनाए रखा जा सकता है। अगर आप एक बाउंटीफ़ुल हैंडलबार या पॉलिश्ड पेंसिल बना रहे हैं, तो आपको शायद कंघी, ट्विस्ट, ट्रिम करने की जरूरत पड़ेगी और शायद अपनी किसी विशेष स्टाइल को अच्छा दिखाने के लिए हर रोज शेविंग करने की भी जरूरत होगी।  अपने चेहरे को धोने के बाद या शावर से निकलने के बाद, अपनी उंगली से अपनी मूँछों के बीच में मस्टैश वेक्स की जरा सी मात्रा लगा लें। फिर, अपनी पूरी मूंछ को ढँकते हुए, वेक्स को हल्के से बाहर की तरफ ले जाएँ। फिर अपनी मूँछों को अच्छी तरह से सेचुरेट करने के लिए एक कंघी का इस्तेमाल करें। मूँछों को कंघी करने के लिए, एक बियर्ड कोम्ब का इस्तेमाल करें, जो कि काफी छोटी होती है और छोटे दांतों वाली होती है। कंघी के दांतों की हल्का सा गीला करने के लिए नेचुरल बियर्ड ऑइल की जरा सी मात्रा का इस्तेमाल करें, जो बालों को लुब्रिकेट करने में और उन्हें अपनी जगा पर बनाए रखने में मदद करेगा। अपने फाल्ट्रम (philtrum, जो कि आपकी नाक के नीचे की जगह होती है) से कंघी करना शुरू करें, फिर अपने होंठ की तरफ बाहर और नीचे कंघी करते जाएँ।
اختر الشكل الذي يناسب وجهك، كل وجه يلائمه شكل مختلف من الشوارب. جرب الشارب القصير. جرب الشارب الطويل. اختبر مزج عدة مظاهر مختلفة للشارب. حافظ علي الأطراف مشذبة. استخدم أدوات تزيين وعناية بالوجه مناسبة للحفاظ علي وجهك نظيفًا. شذب شاربك.